Pielikums Ministru kabineta 201\_.gada \_\_\_\_\_\_\_\_\_\_ noteikumiem Nr. \_\_\_

**Līgums par valsts pārvaldes uzdevuma (lauku un pilsētas zemes izpirkuma (pirkuma) līgumu slēgšana, šo līgumu izpildes kontrole un neizpirktās zemes nodošana pašvaldību īpašumā) izpildi**

Rīgā, 2015.gada \_\_.\_\_\_\_\_\_\_

**Latvijas Republika, Ekonomikas ministrijas** (vienotais reģistrācijas Nr.90000086008; adrese: Brīvības iela 55, Rīga, LV-1519, Latvija), kuras vārdā saskaņā ar Ministru kabineta 2010.gada 23.marta noteikumiem Nr.271 "Ekonomikas ministrijas nolikums" rīkojas valsts sekretārs Mārtiņš Lazdovskis (turpmāk – Ekonomikas ministrija), un

**Tieslietu ministrijas** (vienotais reģistrācijas Nr.90000070045; adrese: Brīvības bulvāris 36, Rīga, LV-1536, Latvija), kuras vārdā saskaņā ar Ministru kabineta 2003.gada 29.aprīļa noteikumiem Nr.243 "Tieslietu ministrijas nolikums" rīkojas \_\_\_\_\_\_\_\_\_\_ (turpmāk – Tieslietu ministrija) (turpmāk kopā sauktas– Ministrijas), personā, **no vienas puses**, un

**akciju sabiedrība "Attīstības finanšu institūcija"** (vienotais reģistrācijas Nr.50103744891; juridiskā adrese Doma laukums 4, Rīga, LV-1050), kuras vārdā saskaņā ar valdes \_\_\_\_\_\_\_\_ lēmumu (protokols Nr. \_\_\_) rīkojas tās valdes priekšsēdētājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Pakalpojuma sniedzējs), **no otras puses**

* pamatojotiesuz Ministru kabineta 2015.gada \_\_.\_\_\_\_\_\_\_ noteikumu Nr.\_\_\_ "Kārtība, kādā deleģē valsts pārvaldes uzdevumu – zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldības īpašumā" 2.punktu, saskaņā ar kuru Pakalpojuma sniedzējam tiek deleģēts valsts pārvaldes uzdevums slēgt lauku un pilsētu zemes izpirkuma (pirkuma) līgumus, kontrolēt šo līgumu izpildi un nodot neizpirktās zemes pašvaldību īpašumā (turpmāk – valsts pārvaldes uzdevums);
* ievērojot, ka atbilstoši Komerclikuma 335.panta piektajai daļai Pakalpojumu sniedzējs ir pārņēmis visas saistības, tiesības un pienākumus, kas izriet no starp Ekonomikas ministrtiju un valsts akciju sabiedrību „Latvijas Attīstības finanšu institūcija Altum” (vienotais reģistrācijas numurs 40003132437; juridiskā adrese: Doma laukums 4, Rīga, LV-1050) (turpmāk – sabiedrība „Altum”) 2014.gada 7.jūlijā noslēgtā līguma par valsts pārvaldes uzdevuma (lauku un pilsētas zemes izpirkuma (pirkuma) līgumu slēgšana, šo līgumu izpildes kontrole un neizpirktās zemes nodošana pašvaldību īpašumā) izpildi

noslēdz šādu valsts pārvaldes uzdevuma izpildes līgumu (turpmāk – Līgums)

**1. Līguma priekšmets**

Līgums paredz kārtību, kādā Pakalpojuma sniedzējs par Līgumā paredzēto samaksu izpilda tam deleģēto valsts pārvaldes uzdevumu, vienojoties par konkrētu valsts pārvaldes uzdevuma izpildes kārtību, noteikumiem un termiņiem.

**2. Pakalpojuma sniedzēja tiesības un pienākumi**

2.1. Pakalpojuma sniedzējam, pildot valsts pārvaldes uzdevumu, ir šādas tiesības:

2.1.1. Līgumā noteiktajā kārtībā un apmērā saņemt samaksu par valsts pārvaldes uzdevuma pienācīgu izpildi;

2.1.2. saņemt no valsts pārvaldes institūcijām informāciju, kas nepieciešama valsts pārvaldes uzdevuma izpildei;

2.1.3. iesniegt saskaņošanai Ministrijās precizētu Līguma 2.2.2. apakšpunktā minēto izdevumu tāmi, ja gada ietvaros stājas spēkā normatīvie akti, kas maina valsts pārvaldes uzdevuma izpildes apjomu, vai valsts pārvaldes uzdevuma izmaksas kļūst dārgākas. Pakalpojuma sniedzējs attiecīgi paskaidro sadārdzinājuma veidošanos.

2.2. Pakalpojuma sniedzējam, pildot valsts pārvaldes uzdevumu, ir šādi pienākumi:

2.2.1. pildīt valsts pārvaldes uzdevumu atbilstoši spēkā esošajiem normatīvajiem aktiem, kas regulē ar valsts pārvaldes uzdevumu saistītos jautājumus;

2.2.2. katru gadu līdz 1. decembrim iesniegt Ministrijās un Finanšu ministrijā prognozējamo nākamā gada izdevumu tāmi un tās pamatojumu, kā arī ienākumu prognozi par lauku un pilsētu zemes izpirkuma (pirkuma) līgumu slēgšanu. Minētais pienākums neattiecas uz 2015.gada izdevumu tāmi;

2.2.3. 15 darbdienu laikā pēc kārtējā ceturkšņa beigām iesniegt:

2.2.3.1. Tieslietu ministrijā pārskatu par valsts pārvaldes uzdevuma veikšanu;

2.2.3.2. Ministrijās pārskatu par finanšu līdzekļu izlietojumu un ieņēmumiem no pakalpojumu maksas;

2.2.4. nekavējoties informēt Tieslietu ministriju un Ekonomikas ministriju par jebkurām procedūras vai organizācijas izmaiņām, kas var ietekmēt Līguma īstenošanu, kā arī par visiem notikumiem, kas var būtiski kaitēt veiksmīgai valsts pārvaldes uzdevuma izpildei;

2.2.5. 10 darbdienu laikā pēc valsts pārvaldes uzdevuma izpildes deleģējuma beigšanās iesniegt:

2.2.5.1. Tieslietu ministrijā valsts pārvaldes uzdevuma izpildes pārskatu;

2.2.5.2. Ministrijās ziņojumu par finanšu līdzekļu izlietojumu par pēdējo darbības gadu;

2.2.6. nodrošinot valsts pārvaldes uzdevuma izpildes nepārtrauktību, nodot visu ar valsts pārvaldes uzdevuma izpildi saistīto informāciju un dokumentus personai vai institūcijai, kurai Ministru kabinets deleģē vai nosaka valsts pārvaldes uzdevuma tālāku izpildi;

2.2.7. 10 darbdienu laikā iesniegt attiecīgajam pieprasītājam Līguma 3.1.2. un 3.2. apakšpunktā minēto informāciju;

**3. Ministriju tiesības un pienākumi**

3.1. Tieslietu ministrijai, funkcionāli pārraugot valsts pārvaldes uzdevuma izpildi, ir šādas tiesības:

3.1.1. pieprasīt no Pakalpojuma sniedzēja informāciju par valsts pārvaldes uzdevuma izpildi un par tā izpildei piešķirtā finansējuma izlietojumu;

3.1.2. pieprasīt papildu informāciju par Līguma 2.2.2., 2.2.3. un 2.2.5. apakšpunktā minētajiem dokumentiem.

3.2. Ekonomikas ministrijai ir tiesības pieprasīt papildu informāciju par Līguma 2.2.2., 2.2.3.2 un 2.2.5.2 apakšpunktā minētajiem dokumentiem.

3.3. Ekonomikas ministrijai ir šādi pienākumi:

3.3.1. mēneša laikā pēc izdevumu tāmes saņemšanas vai septiņu darba dienu laikā pēc Līguma 2.2.7. apakšpunktā minētās papildu informācijas saņemšanas izskatīt un apstiprināt Līguma 2.2.2. apakšpunktā minēto izdevumu tāmi, nosūtot rakstisku apstiprinājumu Pakalpojuma sniedzējam;

3.3.2. 12 darbdienu laikā pēc Līguma 2.2.3. apakšpunktā minēto dokumentu saņemšanas vai sešu darbdienu laikā pēc Līguma 2.2.7. apakšpunktā minētās papildu informācijas saņemšanas ar lēmumu apstiprināt kārtējā ceturkšņa izdevumu segšanu Pakalpojuma sniedzējam no rezerves fonda, kas izveidots saskaņā ar likumu "Par valsts un pašvaldību īpašuma objekta privatizāciju" (turpmāk – rezerves fonds);

3.4. Tieslietu ministrijai, funkcionāli pārraugot valsts pārvaldes uzdevuma izpildi, ir šādi pienākumi:

3.4.1. sniegt Pakalpojuma sniedzējam informāciju par Tieslietu ministrijas rīcībā esošajām sūdzībām saistībā ar Pakalpojuma sniedzējam deleģētā valsts pārvaldes uzdevuma izpildi, kā arī citu informāciju, kas saistīta ar valsts pārvaldes uzdevuma izpildi;

3.4.2. sniegt Pakalpojuma sniedzējam informāciju par Tieslietu ministrijā saņemtu privātpersonas pieteikumu par zaudējumu atlīdzināšanu saskaņā ar [Valsts pārvaldes iestāžu nodarīto zaudējumu atlīdzināšanas likumu](http://likumi.lv/doc.php?id=110746) (turpmāk – Atlīdzināšanas likums);

3.4.3. līdz kārtējā gada 15.oktobrim sniegt Pakalpojuma sniedzējam rakstisku informāciju par valsts pārvaldes uzdevuma izpildes nosacījumiem nākamajā kalendāra gadā. Minētais pienākums neattiecas uz 2015.gada izdevumu tāmi;

3.4.4 desmit darbdienu pēc Līguma 2.2.3.apakšpunktā minēto dokumentu saņemšanas vai četru darbdienu laikā pēc Līguma 2.2.7.apakšpunktā minētās papildus informācijas saņemšanas informēt Ekonomikas ministriju par to, vai tai ir iebildumi par Pakalpojumu sniedzēja iesniegtajiem dokumentiem;

3.4.5. divdesmit dienu laikā pēc izdevumu tāmes saņemšanas vai piecas darba dienu laikā pēc Līguma 2.2.7.apakšpunktā minētās papildu informācijas saņemšanas nosūtīt Ekonomikas ministrijai apstiprinājumu par minēto izdevumu tāmi.

**4. Norēķinu kārtība par valsts pārvaldes uzdevuma izpildi**

4.1. Pakalpojuma sniedzēja izdevumi par valsts pārvaldes uzdevuma izpildi tiek saskaņoti ar Ekonomikas ministriju un Tieslietu ministriju.

4.2. Līguma 4.1. apakšpunktā minētajā kārtībā saskaņotie Pakalpojuma sniedzēja izdevumi tiek segti no ieņēmumiem par lauku un pilsētu zemes izpirkuma (pirkuma) līgumu slēgšanu un rezerves fonda līdzekļiem.

4.3. Līguma 4.2. apakšpunktā minēto izdevumu apmaksai Pakalpojuma sniedzējs iesniedz Ekonomikas ministrijā un Tieslietu ministrijā Līguma 2.2.2. un 2.2.3. apakšpunktā minētos dokumentus, kā arī 3.1.2. un 3.2. apakšpunktā minēto papildinformāciju, ievērojot minētajos Līguma punktos noteikto kārtību.

4.4. Ekonomikas ministrija atbilstoši Līguma 3.3.2. apakšpunktā minētajai kārtībai sagatavo un apstiprina lēmumu par priekšapmaksas veikšanu Pakalpojuma sniedzējam saistībā ar kārtējā ceturkšņa valsts pārvaldes uzdevuma izpildi, kā arī nosūta minēto lēmumu valsts akciju sabiedrībai "Privatizācijas aģentūra" apmaksas veikšanai no rezerves fonda.

4.5. Ekonomikas ministrija Līguma 3.3.2. apakšpunktā minētajā lēmumā koriģē izdevumu tāmes saskaņoto apmēru par kārtējo ceturksni, attiecīgi samazinot veicamās priekšapmaksas apmēru, ja saskaņā ar Līguma 2.2.3. apakšpunktu sniegtajā pārskatā par Pakalpojuma sniedzēja iepriekšējā ceturksnī veiktajiem izdevumiem un gūtajiem ienākumiem no lauku un pilsētu zemes izpirkuma (pirkuma) līgumu slēgšanas tiek konstatēta pārmaksa.

4.6. Ekonomikas ministrija Līguma 3.3.2.apakšpunktā minētajā lēmumā norāda ieturējuma apmēru par Pakalpojuma sniedzēja radītajiem izdevumiem valstij saistībā ar zaudējumu atlīdzināšanu trešajai personai, pamatojoties uz Līguma 5.3. apakšpunktā minētajiem lēmumiem.

4.7. Piešķirtais finansējums, atskaitot Līguma 4.6. apakšpunktā minētajā kārtībā noteikto ieturējumu, piecu darbdienu laikā pēc Līguma 3.3.2.apakšpunktā minētā lēmuma pieņemšanas tiek pārskaitīts Pakalpojuma sniedzēja norādītajā kontā.

**5. Zaudējumu pieteikuma izskatīšana un zaudējumu segšana**

5.1. Ja Pakalpojuma sniedzējs atbilstoši Atlīdzināšanas likumam ir saņēmis privātpersonas zaudējumu atlīdzības pieteikumu, kas saistīts ar valsts pārvaldes uzdevumu izpildi, Pakalpojuma sniedzējs nekavējoties pārsūta minēto pieteikumu Tieslietu ministrijai, kā arī sniedz skaidrojumu par zaudējumu rašanās iemesliem, norādot, vai atlīdzības pieteikums ir pamatots.

5.2. Ja Tieslietu ministrija atbilstoši Atlīdzināšanas likumam ir saņēmusi privātpersonas zaudējumu atlīdzības pieteikumu, kas saistīts ar valsts pārvaldes uzdevumu izpildi, Tieslietu ministrija minēto pieteikumu nekavējoties pārsūta Pakalpojuma sniedzējam skaidrojumu sniegšanai. Pakalpojuma sniedzējs piecu darbdienu laikā sniedz skaidrojumu par zaudējumu rašanās iemesliem, norādot, vai atlīdzības pieteikums ir pamatots.

5.3. Valsts pārvaldes uzdevuma izpildes gaitā trešajai personai radītie Atlīdzināšanas likumā noteiktie zaudējumi tiek segti no valsts budžeta līdzekļiem, pamatojoties uz spēkā stājušos Tieslietu ministrijas lēmumu un tiesas nolēmumu. Tieslietu ministrija attiecīgo lēmumu un tiesas nolēmumu nosūta zināšanai Ekonomikas ministrijai.

5.4. Līguma 5.3. apakšpunktā minētie valsts budžeta izdevumi tiek kompensēti kā ieturējums no finanšu līdzekļiem, ko paredzēts maksāt Pakalpojuma sniedzējam no rezerves fonda atbilstoši Līguma 4.4., 4.5., 4.6. un 4.7. apakšpunktā noteiktajai kārtībai. Šā punkta nosacījumi nav piemērojami, ja trešajai personai zaudējumi radušies Tieslietu ministrijas, Ekonomikas ministrijas vai citas valsts pārvaldes institūcijas darbības vai bezdarbības dēļ.

5.5. Ja Pakalpojuma sniedzējam ir beidzies valsts pārvaldes uzdevuma izpildes deleģējums, bet Līguma 5.4. apakšpunktā minētajā kārtībā nav segti visi valsts budžeta izdevumi, Pakalpojuma sniedzējs neatlīdzinātos izdevumus sedz no saviem līdzekļiem.

**6. Nepārvarama vara**

6.1. Puse tiek atbrīvota no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu ārkārtēja rakstura apstākļu dēļ, kuru darbība sākusies pēc Līguma parakstīšanas un kurus Puse nevarēja iepriekš paredzēt un novērst (piemēram, ugunsnelaime, karadarbība, epidēmija, dabas stihija, kā arī citi apstākļi, kas neiekļaujas Puses iespējamās kontroles un ietekmes robežās).

6.2. Puse, kas atsaucas uz nepārvaramu ārkārtēja rakstura apstākļu darbību, triju dienu laikā par tiem paziņo pārējām Pusēm, norādot iespējamo saistību izpildes termiņu.

**7. Informācijas pieejamība**

Informācijas pieejamība attiecībā uz Līguma nosacījumu izpildi tiek nodrošināta, ievērojot [Informācijas atklātības likumā](http://likumi.lv/doc.php?id=50601) noteikto kārtību.

**8. Līguma izpildes termiņš un kārtība**

8.1. Valsts pārvaldes uzdevums tiek veikts no Līguma noslēgšanas brīža līdz valsts pārvaldes uzdevuma izbeigšanai Līgumā noteiktajā kārtībā vai līdz zemes reformas procesa pabeigšanai.

8.2. Ja normatīvajos aktos tiek izdarīti grozījumi, kas ietekmē valsts pārvaldes uzdevuma izpildi vai finansēšanas kārtību un Līgumā noteikto saistību izpildi, Puses pēc iespējas savlaicīgi izdara grozījumus Līgumā.

8.3. Ja kāds no Līguma noteikumiem zaudē spēku normatīvo aktu izmaiņu dēļ, Līgums nezaudē spēku tā pārējos noteikumos. Šādā gadījumā Pusēm ir pienākums piemērot Līgumu atbilstoši spēkā esošajiem normatīvajiem aktiem.

8.4. Valsts pārvaldes uzdevuma izpildi var izbeigt, ja Puse sešus mēnešus iepriekš par to rakstiski informē pārējās Puses.

8.5. Ja Pakalpojuma sniedzējs iesniedz Līguma 8.4. apakšpunktā minēto paziņojumu, Tieslietu ministrija sagatavo Ministru kabineta noteikumu projektu, kas paredz noteikt citu valsts pārvaldes institūciju vai privātpersonu par atbildīgo valsts pārvaldes uzdevuma izpildē, un noteiktā kārtībā iesniedz minēto projektu Ministru kabinetā.

**9. Noslēguma jautājumi**

9.1. Puses apliecina, ka tām ir attiecīgās pilnvaras, lai slēgtu Līgumu un uzņemtos tajā noteiktās tiesības un pienākumus, kā arī iespējas veikt Līgumā noteikto pienākumu izpildi.

9.2. Jautājumi, kas nav noteikti Līgumā, tiek risināti saskaņā ar spēkā esošajiem Latvijas Republikas tiesību aktiem.

9.3. Līguma izpildes laikā radušos strīdus Puses risina pārrunu ceļā, bet, ja 30 darbdienu laikā vienošanās nav panākta, – normatīvajos aktos noteiktajā kārtībā.

9.4. Visi Līguma grozījumi ir spēkā tikai tad, ja tie ir noformēti rakstiski un Puses tos ir parakstījušas. Šādi Līguma grozījumi un papildinājumi ar to parakstīšanas brīdi kļūst par Līguma neatņemamu sastāvdaļu.

9.5.  Atbilstoši Komerclikuma 335.panta piektajai daļai, par Līguma neatņemamu un saistošu sastāvdaļu kļūst „Ieņēmumu un izdevumu tāme 2015.gadam”, ko Ekonomikas ministrija apstiprināja ar 2015.gada 30.janvāra rīkojumu Nr.25 pamatojoties uz starp Ekonomikas un Finanšu ministrijām un akciju sabiedrību „Latvijas Attīstības finanšu institūcija Altum” 2014.gada 7.jūlijā noslēgtā līguma par valsts pārvaldes uzdevuma (lauku un pilsētas zemes izpirkuma (pirkuma) līgumu slēgšana, šo līgumu izpildes kontrole un neizpirktās zemes nodošana pašvaldību īpašumā) izpildi 3.2.1.apakšpunktu.

9.6. Līdzekļi, ko līdz Līguma noslēgšanai Ekonomikas ministrija piešķīra sabiedrībai „Altum” un/vai sabiedrība „Altum” ieguva no pakalpojumu maksas, izpildot valsts pārvaldes uzdevumu, Pakalpojumu sniedzējs izmanto atbilstoši šajā Līgumā noteiktajiem mērķiem un uzdevumiem.

9.7. Līguma 3.3.1.apakšpunktā minētā Ekonomikas ministrijas rakstiski apstiprinātā izdevumu tāme ir uzskatāma par neatņemamu Līguma sastāvdaļu.

9.8. Ja kādai no Pusēm tiek mainīts juridiskais statuss, atrašanās vieta vai citi rekvizīti, tā nekavējoties par to paziņo pārējām Pusēm.

9.9. Līgums ir saistošs Pusēm un to tiesību un saistību pārņēmējiem.

9.10. Līgums ir sastādīts latviešu valodā trijos eksemplāros, katrs – uz \_\_\_\_ lapām, no tiem viens glabājas pie Pakalpojuma sniedzēja, otrs – Ekonomikas ministrijā, trešais – Tieslietu ministrijā.

**10. Kontaktpersonas**

10.1. Kontaktpersonas no Ekonomikas ministrijas puses:

\_\_\_\_\_\_\_\_\_\_\_\_\_\_\_\_\_\_\_\_; tālrunis: \_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats)

10.2. Kontaktpersonas no Tieslietu ministrijas puses:

\_\_\_\_\_\_\_\_\_\_\_\_\_\_\_\_\_\_\_\_; tālrunis: \_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats).

10.3. Kontaktpersonas no Pakalpojuma sniedzēja puses:

\_\_\_\_\_\_\_\_\_\_\_\_\_\_\_\_\_\_\_\_; tālrunis: \_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats)

**Pušu rekvizīti un paraksti:**

**LR Ekonomikas ministrija**

Brīvības iela 55,

Rīga, LV-1519

Reģ.Nr.90000086008

**LR Tieslietu ministrija**

Brīvības bulvāris 36,

Rīga, LV-1536

Reģ.Nr. 90000070045

**AS “Attīstības finanšu institūcija”**

Doma laukums 4,

Rīga, LV-1977

Reģ.Nr.50103744891

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Valsts sekretāra pienākumu Valsts sekretārs Valdes priekšsēdētājs

Izpildītājs, valsts sekretāra

vietnieks

**Ministru prezidente L.Straujuma**

**Ekonomikas ministre D.Reizniece-Ozola**

Iesniedzējs: Ekonomikas ministre D.Reizniece-Ozola

**Vīza:** Valsts sekretāra pienākumu izpildītājs,

valsts sekretāra vietnieks J.Spiridonovs

10.03.2015. 15:02

2008

Drāke, 67013162, [Martins.Drake@em.gov.lv](mailto:Martins.Drake@em.gov.lv)